《送秘书监丞张受还都傚山谷体》
元代·方回

君家所有吾弗如，价估万金犹有余。
科斗字前古彝器，椰子腹中行秘书。
楚吴闽粤吏狼虎，淮浙海江民鳖鱼。
归阙一言动天听，生灵百万免沦胥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。